Suchinthana/ta-wikipedia huggingface dataset:
ஏலக்காய் மலை

ஏலக்காய் மலை மேற்குத் தொடர்ச்சி மலைத்தொடரின் தென் பகுதியில் அமைந்துள்ளது. இது தமிழ்நாட்டின் தென் மேற்கு பகுதியிலும் கேரளத்தின்தென் கிழக்கு பகுதியிலும் உள்ளது. இம்மலைப்பகுதியில் ஏலக்காய் அதிகம் பயிராவதால் இதற்கு ஏலக்காய் மலை என பெயர் ஏற்பட்டது. ஏலக்காய் தவிர காப்பி மற்றும் மிளகும் இங்கு பயிராகின்றன. 
ஏலக்காய் மலையின் நடுப்பகுதி அமைந்துள்ள ஆள்கூறு 9'52"N 77'09"E ஆகும். ஆழமான பள்ளத்தாக்குகள் உடைய மலைப்பகுதிகளை கொண்ட இதன் பரப்பு 2,800 சதுர கிமீ ஆகும். மேற்கு நோக்கி பாயும் பெரியாறு, பம்பை ஆறு ஆகியவை இம்மலைப்பகுதி வழியாக பாய்கின்றன. இடுக்கி அணை, முல்லைப் பெரியாறு அணை ஆகியவை இம்மலைத்தொகுதியில் உள்ளன. இதன் வடமேற்கில் ஆனை மலையும் வடகிழக்கில் பழனி மலையும், தென் பகுதியில் அகத்திய மலையும் உள்ளன.

குளிர் காலத்தில் இம் மலைப்பகுதியின் வெப்பநிலை சராசரியாக 15° செல்சியசும் கோடை காலமான ஏப்ரல், மே மாதங்களில் 31° செல்சியசும் இருக்கும். ஆண்டு சராசரி மழைப்பொழிவு பெரியாறு உள்ள பகுதிகளில் 2,000 - 3,000 மிமீ இது குறைந்து 1500 மிமீ ஆக திருவில்லிப்புத்தூர் வனவிலங்கு காப்பகத்தின் கிழக்கு பகுதியில் பெய்கிறது. இதன் மேற்கு பகுதி மூன்றில் இரண்டு பங்கு மழையளவை தென்மேற்கு பருவக்காற்றின் மூலம் பெறுகிறது. இவை வடகிழக்குப் பருவக்காற்றின் மூலமும் சிறிதளவு மழைப்பொழிவை பெறுகின்றன.

மேற்கோள்கள் 

தமிழ்நாட்டில் உள்ள மலைகள்
மேற்குத் தொடர்ச்சி மலைத்தொடரிலுள்ள மலைகள்
இடுக்கி மாவட்டத்திலுள்ள சுற்றுலாத் தலங்கள்
பெற்றோல் பொறி

பெட்ரோல் பொறி என்பது ஒரு உள் எரி பொறி இயந்திரம் ஆகும். பெரும்பாலும் சிறுரக வண்டிகளில் இது பொருத்தப்படுகிறது. இது பெட்ரோல், காற்று கலந்த கலவையை எரி-வளி கலப்பி (carburator) வழியாகச் உருளைக்குள் இழுத்து உந்துருளியினால் (piston) அழுத்தம் அடையச்செய்து தீப்பொறிச்செருகியின் (spark plug) உதவியினால் கலவையை எரித்து, வெப்ப ஆற்றலை ஏற்படுத்தி, அந்த ஆற்றலை வண்டி நகர்வதற்குத் தேவையான இயந்திர ஆற்றலாக மாற்றித் தருகிறது.

பொறிகள்
இயங்குபடம் உள்ள கட்டுரைகள்

மேற்கோள்கள்
வில்லு (திரைப்படம்)

வில்லு (Villu) என்பது 2009 ஆம் ஆண்டில் பிரபுதேவா இயக்கத்தில் வெளியான தமிழ்-மொழி திரைப்படம் ஆகும். இந்த திரைப்படத்தில் விஜய், நயன்தாரா, பிரகாஷ் ராஜ், வடிவேலு போன்ற பலர் நடித்துள்ளார்கள். இப்படத்தை ஐங்கரன் இண்டர்நேசனல் தயாரித்து மற்றும் விநியோகித்துள்ளது, தேவி ஸ்ரீ பிரசாத் இசையமைத்துள்ளார். ஒளிப்பதிவை ரவி வர்மன், படத்தொகுப்பை கோலா பாஸ்கர் கையாண்டுள்ளார்.

இப்படம் 12 சனவரி 2009 ஆம் ஆண்டில் வெளியாகி, விமர்சகர்களிடமிருந்து எதிர்மறையான விமர்சனங்களைப் பெற்று வசூல் ரீதியாக மிதமான வெற்றி அடைந்தது.

கதைச் சுருக்கம்  
இப்படத்தின் ஆரம்ப கதை பல வருடங்களுக்கு முன்பு நடப்பது போன்று சித்தரிக்கப்படுகின்றது. நேர்மையான ராணுவ மேஜர் சரவணன் (விஜய்). அவர் தங்களது தேசத்துரோக செயலுக்கு இடையூறாக இருப்பதால் நான்கு ராணுவ அதிகா‌‌‌ரிகள் அவரை சுட்டுக் கொல்கிறார்கள். அத்துடன் சரவணன் ஒரு தேசத் துரோகி என அனைவரையும் நம்ப வைக்கிறார்கள். இதன் காரணமாக சரவணனின் இறுதி சடங்கில் நியாயமாக கிடைக்க வேண்டிய ராணுவ ம‌‌‌ரியாதை கிடைக்காமல் போவதுடன், சரவணனின் மனைவி மற்றும் மகனை ஊரார் தள்ளிவைக்கிறார்கள்.

20 வருடங்களுக்கு பிறகு வில்லன்கள் நால்வரும் இப்போது சர்வதேச அளவில் தேடப்படும் சர்வதேச குற்றவாளிகள். இந்தியா வரும் அவர்களில் ஒருவரை காவல் துறையிடமிருந்து காப்பாற்றுகிறார் புகழ் (விஜய்). இன்னொரு வில்லனான ஜே.டியின் (பிரகாஷ் ராஜ்) மகள் ஜானவி (நயன்தாரா) காதலித்து அவரது மாப்பிள்ளை ஆகிறார். மூன்றாவது வில்லனின் மகன் என்று நாடகமாடுகிறார்.

இப்படி வில்லன்களை ஏமாத்தி கண்ணாமூச்சி காட்டும் புகழ் (விஜய்), அவர்களின் ரகசியங்களை தெ‌ரிந்து கொள்வதுட‌‌ன், உடன் இருந்தே அவர்களின் உயிர் பறிக்கிறார். இதனிடையில் உண்மை ஜே.டிக்கு தெ‌ரிய வருகிறது. அவரை எப்படி புகழ் பழி வாங்கி தனது தந்தை தேசத் துரோகி இல்லை என்று நிறுவிப்பதே இப்படத்தின் கதை ஆகும்.

நடிகர்கள் 
 விஜய் - 
 புகழ் (மகன்)
 மேஜர் சரவணன் (தந்தை)
 நயன்தாரா - ஜானவி
 பிரகாஷ் ராஜ் - சரவணனை கொன்ற ஜானவியின் தந்தை ஜே.டி
 வடிவேலு - மாடசாமி
 மனோஜ் கே. ஜெயன் - ஜோசப், சரவணனின் உறவினர்
 ஆனந்த் ராஜ் - ஜே. டி மற்றும் ஷானின் உதவியாளர்
 தேவராஜ் - ஷான்
 ஆதித்யா - ரக்கா
 ஸ்ரீமன் - காண்டி என்ற மாக்ஸ்
 கீதா - ஷானின் மனைவி மற்றும் புகழின் வளர்ப்புத் தாய்
 வையாபுரி - புகழின் நண்பர்
 தாமு
 ஆர்த்தி
 ராஜ் கபூர்
 ரஞ்சிதா - சரவணனின் மனைவி மற்றும் புகழின் அம்மா
 பாண்டு
 டி. பி. கஜேந்திரன்
 குமரிமுத்து

சிறப்புத் தோற்றம்   
 முமைத் கான்
 ஜபீனா கான்
 குஷ்பூ
 எஃப்இஎஃப்எஸ்ஐ விஜயன்
 அசோக் ராஜா
 பிரபுதேவா
 ஏ.சி.முகில்
 சுனில் பாபு
 ரவி வர்மன்

தயாரிப்பு

வளர்ச்சி 
விஜய் மற்றும் பிரபுதேவா கூட்டணியில் வந்த போக்கிரி திரைப்படத்தின் வெற்றியை முன்னிட்டு மீண்டும் இருவரின் கூட்டணியில் அடுத்த படத்தின் முயற்சியை பிரபுதேவா 2007 ஆம் ஆண்டு இறுதியில் தொடங்கினார். இப்படத்தை ஐங்கரன் இண்டர்நேசனல் தயாரிக்க இருந்தது. இப்படத்திற்கு முதலில் 'புகழ்' என்று பெயரிடப்பட்டது. பின்னர் பிரபுதேவா சிங்கம் என்று தலைப்பு அறிவித்தார். இருப்பினும், இயக்குநர் ஹரி ஒரு படத்தின் தலைப்பாக ஏற்கனவே அறிவிக்கப்பட்ட சிங்கம் தலைப்பு தொடர்பாக பதிப்புரிமை சிக்கல் எழுந்தது. பின்னர் வில்லு என்ற தலைப்பு படத்தின் அதிகாரப்பூர்வ பெயராக மாறியது.

மேற்கோள்கள்

வெளி இணைப்புகள் 
 

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் நடித்துள்ள திரைப்படங்கள்
நயன்தாரா நடித்த திரைப்படங்கள்
பழிவாங்குதல் குறித்தான திரைப்படங்கள்
வடிவேலு நடித்த திரைப்படங்கள்
பிரகாஷ் ராஜ் நடித்த திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
அழகர் மலை

அழகர் மலை என்பது  2009 ஆம் ஆண்டு வெளிவந்த தமிழ் திரைப்படம் ஆகும். இதனை எஸ்பி ராஜ்குமார் எழுதி இயக்கியிருந்தார். இதில் ஆர்.கே, முக்தா நடித்துள்ளனர், நெப்போலியன், லால் மற்றும் வடிவேலு ஆகியோர் துணை வேடங்களில் நடிக்கின்றனர். ஏ. கார்த்திக் ராஜாவின் ஒளிப்பதிவு மற்றும் ஜே.என்.ஹர்ஷாவின் படத்தொகுப்பு மூலம் இளையராஜா இசையமைத்துள்ளார். படம் 7 ஆகஸ்ட் 2009 அன்று வெளியிடப்பட்டது.

நடிகர்கள் 
 புகழேந்தியாக ஆர்.கே.
 ஜனனியாக முக்தா
 பண்டிதுரையாக நெப்போலியன்
 ரத்னவேலுவாக லால்
 வடிவேலு காட்டமுத்துவாக
 மணிவண்ணன்
 சோனா ஹைடன்
 ரஞ்சிதா - மலர் (விருந்தினர் தோற்றம்)
 விருந்தினர் தோற்றத்தில் சரவணன்
 விருந்தினர் தோற்றத்தில் சுகன்யா

ஒலிப்பதிவு 
இத்திரைப்படத்திற்கு இளையராஜா இசையமைத்தார்.

குறிப்புகள் 

இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
2009 தமிழ்த் திரைப்படங்கள்
வடிவேலு நடித்த திரைப்படங்கள்
மணிவண்ணன் நடித்த திரைப்படங்கள்
சுகன்யா நடித்த திரைப்படங்கள்
நெப்போலியன் நடித்த திரைப்படங்கள்
மா. ராமலிங்கம்

மா.இராமலிங்கம் (M. Ramalingam) (பி. 5. 10. 1939 )  ஒரு தமிழ் எழுத்தாளர் மற்றும் மொழிபெயர்ப்பாளர். இவர் 1981ன் தமிழுக்கான சாகித்திய அகாதமி விருது பெற்றவர். எழில்முதல்வன் என்ற பெயரில் அறியப்பட்டவர்.

வாழ்க்கைக் குறிப்பு

இராமலிங்கம் திருவாரூர் மாவட்டத்திலுள்ள திருத்துறைப்பூண்டியில் பிறந்தவர். இவர் 1964 ஆம் ஆண்டு தமிழக அரசின் கல்வித்துறையில் பணியில் சேர்ந்தார். சிறிது காலத்திற்குப்பின் இவர் கும்பகோணம் அரசு கலைக் கல்லூரியில் தமிழ்த்துறைத் தலைவராகவும் பேராசிரியராகவும் பணிபுரிந்தார்.  தமிழ் இலக்கிய விமர்சனம் குறித்து ஏழு புத்தகங்கள் எழுதியுள்ளார்.  இவரது நவீன தமிழ் உரைநடை பற்றிய இலக்கிய விமர்சன நூலான புதிய உரைநடை  1981 ஆம் ஆண்டில் தமிழுக்கான சாகித்திய அகாதமி விருது பெற்றது.

இவர் உயர்நிலைக் கல்வியைத் திருத்துறைப்பூண்டியிலும், தமிழ் இளங்கலைப் பட்ட வகுப்பினைக் கும்பகோணம் அரசு கல்லூரியிலும் பயின்றவர். முதுலைப் பட்ட வகுப்பினைச் சென்னை மாநிலக்கல்லூரியில் பயின்று முதல் வகுப்பில் தேர்ச்சி பெற்றவர். இதற்காகப் பல பரிசில்களைப் பெற்றவர். சென்னைப் பல்கலைக்கழகத்தின் வாயிலாக 1975 இல் முனைவர் பட்டம் பெற்றவர்.
1964 முதல் 1974 வரை சென்னை மாநிலக் கல்லூரியில் துணைப்பேராசிரியராகப் பணியாற்றியவர். அதன் பிறகு மன்னார்குடி, இராமநாதபுரம், கோயமுத்தூர், இராசிபுரம், பொன்னேரி, கும்பகோணம் கல்லூரிகளில் பேராசிரியராகவும் துறைத்தலைவராகவும் பணிபுரிந்த பெருமைக்குரியவர். 1985 முதல் 2000 வரை திருச்சிராப்பள்ளி பாரதிதாசன் பல்கலைக்கழகத்தில் தமிழ்த்துறைத் தலைவராக விளங்கி ஓய்வு பெற்றவர்.

2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம்  வழங்கியது.

வெளிவந்த நூல்கள்

 நாவல் இலக்கியம் (1972)
 இருபதாம் நூற்றாண்டுத் தமிழ் இலக்கியம்(1973)
 புனைகதை வளம்(1973)
 அகிலனின் கலையும் கருத்தும்(1974)
 விடுதலைக்குப்பின் தமிழ்ச்சிறுகதைகள்(1977)
 புதிய உரைநடை(1978)
 இலக்கியத் தகவு(1979)
 திறனாய்வுநெறி(1983)
 நோக்குநிலை(1984)
 உரைகல்லும் துலாக்கோலும்(1989)
 பனிப்பாறையும் சில தீப்பொறிகளும்(1990)
 கவண்கற்களும் சிறகுகளும்(2000)

கவிதைகள்
 இனிக்கும் நினைவுகள்(1966)
 எங்கெங்கு காணினும்(1982)
 இரண்டாவது வருகை(1985)
 யாதுமாகி நின்றாய்(1986)
 தமிழ்க்கனல்(1987)
 எழில்முதல்வன் கவிதைகள்(2000)

புனைகதை நூல்கள்
 பொய்யான இரவுகள்(1973)
 அதற்கு விலையில்லை(1974)
 நாளைக்கும் இதே கியூவில்(1985)
 வாழ்க்கை வரலாறு
 பேராசிரியரியப் போராளி(2013)

மொழிபெயர்ப்பு நூல்கள்
 மகாகவி உள்ளூர்(1986)
 ஜதீந்திரநாத் சென்குப்தா(1992)
 பாபா பரீத்(1994)
 நிச்சய தாம்பூலம்( 2008)
 பொழுது புலர்ந்தது(2009)
 பாகிஸ்தான் கதைகள்(2010)
 கபீரின் நூறு பாடல்கள்(2011)
 கிழக்கு- மேற்கு பாகம்1(அச்சில்)

பதிப்பித்த நூல்கள்
 Selected Poems of Bharathidasan( in English)
 Bharathidasan Centenary Souvenir(1991)
 Velvi (வேள்வி) A Collection of seminar Papers in Tamil(1991)
 Medieval Indian Literature in English Translation, Tamil Literature(1100-1800).
 உலகத் திருக்குறள் மாநாட்டுக் கருத்தரங்கக் கட்டுரைகள்(2000)
 உலகத் திருக்குறள் மாநாட்டு மலர்
 பகவத் கீதை வெண்பா(2004)

மேற்கோள்கள்

வெளி இணைப்புகள்
மு.இளங்கோவன் கட்டுரை

1939 பிறப்புகள்
திருவாரூர் மாவட்ட நபர்கள்
வாழும் நபர்கள்
நாட்டுடைமை நூல்களின் ஆசிரியர்கள்
கச்சிப்பேட்டு இளந்தச்சனார்

கச்சிப்பேட்டு இளந்தச்சனார் சங்ககாலப் புலவர்களில் ஒருவர். இவர் பாடியதாகச் சங்கநூலில் ஒரே ஒரு பாடல் உள்ளது. அது நற்றிணை 256.

கச்சிப்பேட்டுப் பெருந்தச்சனார் என்னும் பெயருள்ள புலவர் ஒருவரும் உள்ளார். இவர் கச்சிப்பேட்டு இளந்தச்சனாரின் அண்ணன்.

நற்றிணை 256 தரும் செய்தி
இது முல்லைத்திணைப் பாடல். 
 இடையர் மகன் குரவம் பூவைச் சூடிக்கொள்வான்.
பிரிந்து செல்வதாயின் காலையில் செல். (இரவு எம்முடன் தங்கு) - என்கிறாள் தலைவி.

சங்கப் புலவர்கள்
ஊர் பெயரால் அறியப்படும் மக்கள்
கச்சிப்பேட்டுக் காஞ்சிக் கொற்றனார்

கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர். காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.

குறுந்தொகை 213 தரும் செய்தி
கலைமான் பாலை நிலத்தில் தனக்கு உணவு கிடைக்காமையால் காலால் பறித்துத்தரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும். 
 நசை = ஈரம், இரக்க குணம்
பொருள் தேடச் சென்ற நம் தலைவர் நசை உள்ளவர். ( இந்தக் காட்சிகளைப் பார்க்கும்போது நம் நினைவு வந்து விரைவில் திரும்பிவிடுவார்.)

குறுந்தொகை 216 தரும் செய்தி
 வாடா வள்ளி = கற்றாழை
 பாடமை சேர்க்கை = படிவு படிவுகளாக அமைக்கப்பட்ட மெத்தை
 தோடார் எல்வளை = புயத்தோளில் தொடுக்கப்படும் ஒளி வளையல்
அவர் வாடா வள்ளி உள்ள பாலைநிலக் காட்டில் செல்கிறார். நான் தோடார் எல்வளை நெகிழப் பாடமை சேக்கையில் தூங்காமல் துன்புற்றுக் கிடக்கிறேன். இதனை எண்ணிப் பார்க்காமல் அவர் திரும்புவேன் என்று சொன்ன பருவ மழை இங்குப் பெய்கிறது. இன்னும் பெய்ய மின்னுகிறது. (என்ன செய்வேன்) - தலைவி தோழியிடம் இவ்வாறு சொல்கிறாள்.

மேற்கோள்கள்

சங்கப் புலவர்கள்
ஊர் பெயரால் அறியப்படும் மக்கள்
சுனைனா (நடிகை)

சுனைனா (Sunaina) என்பவர் ஒரு தென்னிந்தியத் திரைப்பட நடிகை ஆவார். தமிழ், மலையாளம் மற்றும் தெலுங்கு ஆகிய மொழித் திரைப்படங்களில் நடித்து வருகிறார்.

வாழ்க்கைக் குறிப்பு 
செப்டம்பர் 26, 2008 ஆம் ஆண்டு சுனைனா நகுலுடன் இணைந்து நடித்த காதலில் விழுந்தேன் என்ற தமிழ்த் திரைப்படத்தின் மூலம் அறிமுகமானார். இப்படத்தில் இடம் பெற்றுள்ள நாக்கு முக்கா என்ற கானாப் பாடல் தமிழ்நாடு முழுவதும் நல்ல வரவேற்பைப் பெற்றுத்தந்தது.

நடித்துள்ள படங்கள்

ஆதாரங்கள்

வெளி இணைப்புகள் 

தமிழ்த் திரைப்பட நடிகைகள்
1989 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
கடம்பனூர்ச் சாண்டிலியன்

கடம்பனூர்ச் சாண்டிலியன் சங்ககாலப் புலவர்களில் ஒருவர். குறுந்தொகை 207 எண்ணுள்ள பாடல் ஒன்று மட்டும் இவரது பெயரில் உள்ளது.

பாடல் தரும் செய்தி
ஒடிந்து கிடக்கும் வளையல் போல் வானத்தில் பிறை தோன்றுகிறது. (அதைப் பார்த்து நான் மாதத்தை எண்ணிக் கணக்கிட்டுக்கொண்டிருக்கிறேன்.)
 
பாலை நிலத்தில் அவர் செல்கிறார். அங்கே பெண்யானையின் வருத்தத்தைப் போக்க ஆண்யானை  மரத்தை ஒடித்து அதன் நாரைக் கையிலே வைத்துக்கொண்டு முழங்கும். (அதைப் பார்த்து என்னை நினைப்பார். தோழி! கவலை வேண்டாம் என்கிறாள் தலைவி)

மேற்கோள்கள்

சங்கப் புலவர்கள்
மதுரை மருத்துவக் கல்லூரி

மதுரை மருத்துவக் கல்லூரி மதுரையில் 1954 ல் தமிழக அரசால் அரசு இராசாசி மருத்துவமனையுடன் இணைந்த மருத்துவப்பள்ளியாக ஆரம்பிக்கப்பட்டது. இந்த மருத்துவமனை இருபது மில்லியன் மக்கள்தொகையுள்ள தமிழ்நாட்டின் தென்பகுதியிலுள்ள துவக்க மற்றும் இரண்டாம் நிலை மருத்துவமனைகளிலிருந்து பரிந்துரைக்கப்படும் நோயாளிகளுக்கு மூன்றாம் நிலை சிகிச்சை வழங்கும் நிறுவனமாக விளங்குகிறது. இந்த மருத்துவக்கல்லூரி டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. உலக சுகாதார அமைப்பின் ஏற்பு பெற்றுள்ளது. இக்கல்லூரி ஆகஸ்ட் 2, 1954 இல் அப்போதைய முதல்வர் காமராசர் மற்றும் மைய அரசின் சுகாதாரத்துறை அமைச்சர் ராசகுமாரி அம்ரத் கவுர் அவர்களால் துவங்கப்பட்டது. கே.பி. சாரதி முதல் சிறப்பு அதிகாரியாகவும் மற்றும் சாரா ஜே சவுரி முதல் முதல்வராகவும் இருந்தனர். நிரந்தர அங்கிகாரம் 1954 லும், இந்திய மருத்துவக் கழகத்தின் அங்கிகாரம் 1961 லும் பெற்றது. தற்போதைய கட்டிடம் 1958 இல் கட்டப்பட்டது.  இக்கல்லூரி 1979 இல் வெள்ளி விழாவும், 2004 பொன் விழாவும் கண்டது. இது முதலில் சென்னைப் பல்கலைக் கழகத்துடனும், பின் மதுரை காமராசர் பல்கலைக் கழகத்துடனும் இணைக்கப்பட்டிருந்தது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் உருவாக்கப்பட்டதிலிருந்து அதனுடன் இணைக்கப்பட்டுள்ளது.

கற்பிக்கப்படும் பாடங்கள்
மதுரை மருதுவக்கல்லூரியில் பட்டப் படிப்பு தவிர பட்ட மேற்படிப்பு, சிறப்பு மேற்படிப்புகள், பட்டயப்படிப்புகள்

பட்டப் படிப்பு
எம்.பி.பி.எஸ்.,

பட்ட மேற்படிப்பு
 எம்.டி., பொது மருத்துவம்
 எம்.டி., மகப்பேறு மற்றும் மகளிர் நோயியல் மருத்துவம்
 எம்.டி., உடலியங்கியல்
 எம்.டி., நோய்குறியியல்
 எம்.டி., குழந்தைகள் மருத்துவம்
 எம்.டி., நுண்ணுயிரியல்
 எம்.டி., மருந்தாக்கியல்
 எம்.டி., தடய அறிவியல்
 எம்.டி., மனநல மருத்துவம்
 எம்.டி., மயக்கவியல்
 எம்.எஸ்., பொது அறுவையியல்
 எம்.எஸ்., உடற் கூற்றியல்
 எம்.எஸ்., கண் அறுவையியல்
 எம்.எஸ்., காது,மூக்கு,தொண்டை அறுவையியல்
 எம்.எஸ்., எலும்பு முறிவு அறுவையியல்

உயர் சிறப்புக் கல்விகள்
 டி.எம்.,            -          நரம்பியல் மருத்துவம்
 டி.எம்.,            -          இதய மருத்துவம்
 எம்.சி.எச்.,        -          நரம்பு அறுவையியல்
 எம்.சி.எச்.,        -          நரம்பு அறுவையியல் (ஐந்தாண்டு)
 எம்.சி.எச்.         -          ஒட்டுறுப்பியல்
 எம்.சி.எச்.,        -          இதய அறுவையியல்
 எம்.சி.எச்.,        -          குழந்தைநல அறுவையியல்

பட்டயப்படிப்பு
 டி.ஜி.ஓ.,
 டி.சிஎச்.,
 டி.எல்.ஓ.,
 டி.ஏ.,
 டி.ஆர்த்தோ.,
 டி.எம்.ஆர்.டி.,
 டி.ஓ.,
 டி.ப்பி.எம்.,

இந்த மருத்துவக் கல்லூரியுடன் இணைக்கப்பட்டுள்ள மருத்துவமனைகள்

 அரசு இராசாசி மருத்துவமனை, மதுரை.
 அரசு பொது மருத்துவமனை, பாலரெங்காபுரம், மதுரை.
 அரசு நெஞ்சக நோய் மருத்துவமனை, தோப்பூர் மதுரை.
 அரசு தொற்றுநோய் மருத்துவமனை, தோப்பூர், மதுரை
 அரசு காலரா சேமிப்பு மையம், தோப்பூர், மதுரை.

மேற்கோள்கள்

தமிழ்நாட்டு மருத்துவக் கல்லூரிகள்
மதுரை மாவட்ட பல்கலைக்கழகங்களும் கல்லூரிகளும்
ஜே. எம். ஆரூண்ரஷீத்

ஜே. எம். ஆரூண்ரஷீத்  ஆங்கிலம்      J.M.HaroonRasheed  இந்திய அரசியல்வாதி 
இவரது தந்தை பெயர் ஜமால் மொய்தீன். தாயார் பெயர் எஸ்.ஜே.எம்.எச். பீவி. பிறந்தது 1950ம் ஆண்டு. பிறந்த ஊர் சென்னை .

ஹாஜிரான் பீவி என்ற மனைவியும், 2 மகன்கள், 2 மகள்கள் உள்ளனர். சென்னை வண்ணாரப்பேட்டையில் உள்ள சர் தியாகராஜா கல்லூரியில் இன்டர்மீடியட் படித்துள்ளார். அடிப்படையில் தொழிலதிபர்.

 
1996ம் ஆண்டு [[தமிழ் மாநில காங்கிரசு[]]  கட்சியின் சார்பாக வில்லிவாக்கம் சட்டப்பேரவை உறுப்பினராகவும் ,2004ம் ஆண்டு  இந்திய தேசிய காங்கிரசு கட்சியின் சார்பாக  பெரியகுளம் நாடாளுமன்ற உறுப்பினராகவும், பின்னர் தேனி நாடாளுமன்ற உறுப்பினராக   மக்கள் பணியாற்றியுள்ளார்.

மேற்கோள்கள் 

14வது மக்களவை உறுப்பினர்கள்
15வது மக்களவை உறுப்பினர்கள்
1950 பிறப்புகள்
வாழும் நபர்கள்
தேனி மாவட்ட நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்‎
இந்திய தேசிய காங்கிரஸ் அரசியல்வாதிகள்
தர்கா

தர்கா என்பது ஒரு சூபிச வழிபாட்டு இடம் ஆகும். இது பொதுவாக சூபிச துறவிகளின் கல்லறைகளின் மீதே கட்டப்படுகிறது. இது மசூதி, பள்ளிகள், மருத்துவமனை போன்ற கட்டிடங்களைக்கொண்டே இருக்கும்.

மேற்கோள்கள்

இசுலாமியக் கட்டிடக்கலை
சூபியம்
இந்தியாவில் இசுலாம்
ஐயப்பானா

ஐயப்பானா (Ayapana) என்பது ஒரு செடி இனம். இவ்வினத்தில் உள்ள ஐயப்பானா ட்ரிப்லிநெர்விஸ் ஒரு மூலிகைச் செடி. முதன் முதலில் மெக்சிகோ நாட்டில் கண்டுபிடிக்கப்பட்டது.

மேற்கோள்கள் 

மூலிகைகள்
சூரியகாந்திக் குடும்பம்
சிசு நாகேந்திரன்

சிசு நாகேந்திரன் (ஆகத்து 9, 1921 - பெப்ரவரி 10, 2020) இலங்கையில் திரைப்படங்கள் மூலமும், நகைச்சுவை நிகழ்ச்சிகள் மூலமும் அறியப்பட்ட பல்துறைக் கலைஞர், எழுத்தாளர், ஆய்வாளர். அச்சுவேலியைச் சேர்ந்த நகைச்சுவைக் கலைஞர் சக்கடத்தார் இராஜரத்தினத்துடன் இணைந்து எண்ணற்ற மேடை நிகழ்ச்சிகளை வழங்கியவர். நாடக அரங்கக் கல்லூரி தயாரித்த பல நாடகங்களிலும் முக்கிய பாத்திரங்களில் நடித்தார். இலங்கையில் இருந்து புலம் பெயர்ந்து, இலண்டனிலும், பின்னர் அவுஸ்திரேலியாவிலும் வாழ்ந்தவர்.

வாழ்க்கைக் குறிப்பு
இலங்கையில் மலையகத்தில் பணிபுரிந்த மருத்துவர் சுந்தரம்பிள்ளைக்கும், சின்னம்மாளுக்கும் இரண்டாவது மகனாக கேகாலையில் பிறந்தவர் சிசு நாகேந்திரன். யாழ்ப்பாணம் பரமேசுவராக் கல்லூரியில் (தற்போதைய யாழ்ப்பாணப் பல்கலைக்கழகம்) இலண்டன் மற்றிக்குலேசன் வகுப்பு வரை படித்தார். பின்னர் யாழ்ப்பாணம் மத்திய கல்லூரியில் கணக்கியல், சுருக்கியல், வர்த்தகம் முதலிய துறைகளிலும் கற்றுத் தேறினார்.

1944 இல் இலங்கை அரச சேவையிலே சேர்ந்து, சுருக்கெழுத்தராகப் பணியாற்றினார். பின்னர் படிப்படியாக உயர்ந்து கணக்காளராகவும் கணக்காய்வாளராகவும் பல்வேறு திணைக்களங்களிலே பணியாற்றி, 1979 இல் இளைப்பாறினார்.

இவர் எழுதிய அந்தக்காலத்து யாழ்ப்பாணம் என்னும் நூல் யாழ்ப்பாணத்தின் சமூக வரலாற்றினைப் பதிவு செய்யும் ஆவணங்களுள் முக்கியமானதாகும்.

நாடகக் கலைஞர்
கொழும்பில் 'ராஜ் நகைச்சுவை நாடக மன்றம்' நடத்திய பல நாடகங்களில் இவர் பங்கேற்றார். யாழ்ப்பாணம் அச்சுவேலியைச் சேர்ந்த கலைஞர் ராஜரத்தினத்துடன் இணைந்து 'சக்கடத்தார்' நாடகத்தில் நடித்தார். இந்நாடகம் ஆயிரம் தடவைகளுக்கு மேல் மேடையேறியது. நாடகக் கலைஞர்கள் தாசீசியஸ், குழந்தை சண்முகலிங்கம் போன்றோருடன் நாடக அரங்கக் கல்லூரி தயாரித்த பல நாடகங்களில் நடித்துள்ளார்.

நடித்த நாடகங்களில் சில
சக்கடத்தார்
ஆச்சிக்குச் சொல்லாதே
வா கோட்டடிக்கு
கவலைப்படாதே
மின்னுவதெல்லாம் பொன்னல்ல
அவமானம்
ஊர் சிரிக்குது
அது அப்ப - இது இப்ப
திருநாவுக்கரசுவின் 'இனி என்ன கலியாணம்'
கவிஞர் அம்பியின் ''வேதாளம் சொன்ன கதை' கவிதை நாடகம்
'சிறாப்பர் குடும்பம்' (வானொலி நாடகம்)
'லண்டன் கந்தையா' (வானொலி நாடகம்)

இவற்றை விட இலண்டனில் தாசீசியசின் 'களரி' நாடக மன்றத்தில் இணைந்து 'புதியதொரு வீடு', 'அபசுரம்', 'எந்தையும் தாயும்' ஆகிய நாடகங்களில் நடித்திருந்தார்..

நடித்த திரைப்படங்கள்
நிர்மலா (1968)
குத்துவிளக்கு (1972)

எழுதிய நூல்கள்
அந்தக்காலத்து யாழ்ப்பாணம், 2004, வெளியீடு: கலப்பை, சிட்னி
பிறந்த மண்ணும் புகலிடமும்
பழகும் தமிழ்ச் சொற்களின் மொழிமாற்று அகராதி, தமிழ் - ஆங்கிலம் (2015)

விருதுகள்
'கலைவளன்' பட்டம் (இலண்டனில்)
ஆத்திரேலியக் கம்பன் கழகத்தின் 2013 ஆம் ஆண்டுக்கான மாருதி விருது

மேற்கோள்கள்

வெளி இணைப்புகள்
சிசு நாகேந்திரனுடன் ஓர் உரையாடல், சிறப்பு ஒலிபரப்புச் சேவை
அந்தக் காலத்து யாழ்ப்பாணம் - சிசு. நாகேந்திரன், மூனா

1921 பிறப்புகள்
2020 இறப்புகள்
இலங்கைத் தமிழ்த் திரைப்பட நடிகர்கள்
ஈழத்துக் கலைஞர்கள்
ஆத்திரேலிய இலங்கைத் தமிழ் வம்சாவளி மக்கள்
யாழ்ப்பாணம் மத்திய கல்லூரி பழைய மாணவர்கள்
ஈழத்து எழுத்தாளர்கள்
உராய்வு மின்னியல்

உராய்வால் ஏற்படும் மின்னோட்டம் உராய்வு மின்னோட்டம் ஆகும். இதைப்பற்றிய அறிவியல் பிரிவு உராய்வு மின்னியல் (Triboelectric effect) ஆகும். இரு பொருட்கள் உராயும்போது மின்னூட்டம் பெறும் பொருள் மின்னாக்கல் பெற்றவை எனப்படுகிறது.

மேற்கோள்கள்

மின்னியல்
மின் தோற்றப்பாடுகள்
1836

1836  ((MDCCCXXXVI) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் புதன்கிழமையில் ஆரம்பமானது.

நிகழ்வுகள் 
 சனவரி 12 – சார்ல்ஸ் டார்வினுடன் எச்.எம்.எசு. பீகிள் கப்பல் சிட்னிக்கு வந்தது.
 பெப்ரவரி 25 – சாமுவேல் கோல்ட் சுழல் துப்பாக்கிக்கான காப்புரிமத்தைப் பெற்றார்.
 மார்ச் 6 – அலாமோ சண்டை முடிவடைந்தது. 182 டெக்சான்கள் 5000 மெக்சிக்கர்களினால் கொல்லப்பட்டனர்.
 மார்ச் 17 - டெக்சாசில் அடிமை வர்த்தகம் தடை செய்யப்பட்டது.
 ஏப்ரல் 20 – விஸ்கொன்சின் பிரதேசம் உருவாக்கப்பட்டது.
 மே 15 – பிரான்சிசு பெய்லி சூரிய கிரகணம் ஒன்றை அவதானிக்கும் போது தென்பட்ட நிகழ்வு பெய்லியின் முத்துக்கள் (Bailey's beads) என அழைக்கப்பட்டது.
 ஜூன் 15 – ஆர்கன்சா ஐக்கிய அமெரிக்காவின் 25வது மாநிலமாக சேர்க்கப்பட்டது.
 ஜூலை 27 – தெற்கு ஆஸ்திரேலியாவின் அடிலெயிட் நகரம் அமைக்கப்பட்டது.
 ஜூலை 30 – முதலாவது ஆங்கிலச் செய்திப்பத்திரிகை ஹவாயில் வெளிவந்தது.
 செப்டம்பர் 11 – தென் அமெரிக்காவில் ரியோகிராண்டென்ஸ் குடியரசு அமைக்கப்பட்டது.
 அக்டோபர் 24 – ஏ. பிலிப்ப்ஸ் என்பவர் தீக்குச்சிக்கான காப்புரிமம் பெற்றார்.
 டிசம்பர் 15 – வாசிங்டனில் அமெரிக்க காப்புரிம அலுவலகம் தீக்கிரையானது.

 டிசம்பர் 26 – தெற்கு ஆஸ்திரேலியா என்ற குடியேற்ற நாடு அறிவிக்கப்பட்டது.
 டிசம்பர் 27 - இங்கிலாந்தின் வரலாற்றில் மிக மோசமான புயல் சசெக்ஸ் நகரில் இடம்பெற்றது. 8 பேர் கொல்லப்பட்டனர்.
 டிசம்பர் 28 – மெக்சிக்கோவின் விடுதலையை ஸ்பெயின் ஏற்றுக் கொண்டது.
 டிசம்பர் 30 – சென் பீட்டர்ஸ்பேர்க் நகரில் லீமன் அரங்கு தீக்கிரையானதில், 800 பேர் உயிரிழந்தனர்.

தேதிகள் அறியப்படாதவை 
 தமிழ் மணி மிசினரி வில்லியம் சேலேன்சோ என்பவரால் நியுசிலாந்தில் கண்டெடுக்கப்பட்டது.
 இலங்கையின் திருத்தூதரக மறையாட்சி வட்ட ஆளுநராக (Vicar apostolic) தமசீன் ஆயர் வின்சென்ட் டி ரொசாரியோ போப்பாண்டவரால் நியமிக்கப்பட்டார்.
 "த கொழும்பு ஜேர்னல்" எனும் ஆங்கில இதழ் இலங்கையின் ஆள்பதி சேர் ரொபேர்ட் வில்மட் கோட்டலின் நிருவாகத்தில் வெளியிடப்பட்டது.
 ஏற்றுமதி, இறக்குமதிகளுக்கு முதன் முதலாக இலங்கையில் வரி அறவிடப்பட்டது.

பிறப்புக்கள் 
 பெப்ரவரி 18 - ஸ்ரீ ராமகிருஷ்ணர், (இ. 1886) 
 மாம்பழக் கவிச்சிங்க நாவலர் (இ. 1864)

இறப்புக்கள் 
 ஜூன் 28 - ஜேம்ஸ் மாடிசன், ஐக்கிய அமெரிக்காவின் நான்காவது குடியரசுத் தலைவர் (பி. 1751)

1836 நாட்காட்டி

மேற்கோள்கள்
பாரதிய ஜனசங்கம்

பாரதிய ஜன சங்கம் (Bhartiya Jan Sangh)(இந்தி:ஜன் சங்) 1951 முதல் 1977 வரை இயங்கிய ஓர் அரசியல் கட்சியாகும். இது பின்னர் இந்தியாவின் முன்னணிக் கட்சிகளில் ஒன்றான பாரதிய ஜனதா கட்சியாக உருவெடுத்தது. 21 அக்டோபர் 1951 அன்று தில்லியில் ராஷ்டிரிய சுயம்சேவாக் சங்கம் என்னும் ஆர். எஸ். எஸ் உடன் கலந்தாலோசித்து சியாமா பிரசாத் முகர்ஜியால் நிறுவப்பட்டது. கட்சியின் சின்னமாக தீபம் (விளக்கு) இருந்தது. 1952ஆம் ஆண்டு நாடாளுமன்றத் தேர்தலில் மூன்று இடங்களில் வென்றது. 1967ஆம் ஆண்டு பொதுத் தேர்தலில் கூடுதலான இடங்களை வென்றது. சியாமா பிரசாத் முகர்ஜிக்குப் பின்னர் தீனதயாள் உபாத்தியாயா தலைவரானர்.

தலைவர்களின் காலவரிசை பட்டியல்

மேற்கோள்கள்

இந்தியாவில் செயல்படாத அரசியல் கட்சிகள்
இந்துத்துவம்
1951இல் நிறுவப்பட்ட அரசியல் கட்சிகள்
பெ. சீனிவாசன்

பெ. சீனிவாசன்  (P. Seenivasan)( இ. ஜனவரி 5 2009 ) திராவிட முன்னேற்றக் கழகத்தைச் சேர்ந்த ஓர் இந்திய அரசியல்வாதியும் தமிழக சட்டமன்ற மேனாள் உறுப்பினரும் ஆவார். இவர்  1971 முதல் 1972 வரை தமிழக சட்டமன்ற அவையின் துணைத்தலைவராகவும் பணியாற்றியுள்ளார். தமிழக சட்டமன்றத்திற்கு விருதுநகர் தொகுதியிலிருந்தும் , சிவகாசி சட்டமன்றத் தொகுதியிலிருந்தும்  திராவிட முன்னேறக் கழகத்தின் சார்பாக 1967,  1971  மற்றும் 1989 ஆண்டுகளில் தேர்ந்தெடுக்கப்பட்டார்.

அரசியல் 
தமிழக மாணவர்கள் இந்தி எதிர்ப்புச் சங்கம் என்ற அமைப்பு உருவாக்கப்பட்டது.  அதன் உறுப்பினர்களாகத் தமிழகமெங்கிலும் உள்ள கல்லூரிகளின் மாணவர் சங்க தலைவர்கள் இருந்தனர். அவர்களில்  பெ. சீனிவாசனும் இருந்தார்.
இந்தித் திணிப்பு எதிர்ப்புப் போராட்டம்  1965 இல்  பொதுவான காங்கிரசு எதிர்ப்பு இயக்கம்,  1967ஆம் ஆண்டு பொதுதேர்தலில் அதனைத் தோல்வியடையச் செய்யும் நோக்கத்தோடு மாறியது.  20 பிப்ரவரி 1966இல் சங்கத்தின் முதல் மாநில அளவிலான மாநாடு நடந்தது. அதில் பங்கேற்ற இராஜாஜி மாணவர்களைக் காங்கிரசின் தோல்விக்காக உழைக்குமாறு வேண்டுகோள் விடுத்தார்.  1967 தேர்தலில் மாணவர் தலைவர் பெ. சீனிவாசன் காமராஜருக்கு எதிராக விருதுநகர் சட்டமன்றத் தொகுதியில்  போட்டியிட்டார். தமிழகத்தின் அனைத்துப் பகுதிகளிலிருந்தும் மாணவர்கள் விருதுநகர் வந்து சீனிவாசனுக்காகப் பிரசாரம் செய்து பெரும் வெற்றியைத் தேடித் தந்தனர்.

குறிப்புகள்

தமிழ்நாடு சட்டமன்ற உறுப்பினர்கள்
2009 இறப்புகள்
வாசுகி கணேசானந்தன்

வாசுகி கணேசானந்தன் (V. V. "Sugi" Ganeshananthan, பிறப்பு: 1980) அமெரிக்க ஆங்கிலப் புதின எழுத்தாளரும், கட்டுரையாளரும், ஊடகவியலாளரும் ஆவார். இலங்கைத் தமிழ் வம்சாவளியைச் சேர்ந்தவர். இவரது ஆக்கங்கள் கிரந்தா, தி வாசிங்டன் போஸ்ட் உட்படப் பல முன்னணிப் பத்திரிகைகளிலும், ஊடகங்களிலும் வெளிவந்துள்ளன.

இலங்கை, வட அமெரிக்காவைப் பின்னணியாகக் கொண்டு வாசுகி எழுதிய லவ் மேரேஜ் (காதல் கல்யாணம்) என்ற புதினம் ஏப்ரல் 2008-இல் வெளியிடப்பட்டது. இப்புதினம் 2008 ஆம் ஆண்டின் சிந்த புத்தகங்களில் ஒன்றாக தி வாசிங்டன் போஸ்ட் பெயரிட்டது. அத்துடன் ஆரஞ்சுப் பரிசுக்கான நீண்ட பட்டியலில் இடம்பெற்றது. "பார்ன்ஸ்-நோபல்" புதிய எழுத்தாளர்களின் பெரும் கண்டுபிடிப்பு" தேர்வாகவும் தேர்ந்தெடுக்கப்பட்டது. 

இவரது "பிரதர்லெஸ் நைட்" (சகோதரன் இல்லாத இரவு) என்ற இரண்டாவது புதினம், இலங்கை உள்நாட்டுப் போரின் தொடக்க ஆண்டுகளைக் கதைக்களமாக அமைக்கப்பட்டது. 2023 சனவரியில் பென்குயின் ரேண்டம் ஹவுசு நிறுவனத்தால் வெளியிடப்பட்டது. இது த நியூயார்க் டைம்ஸ் ஆசிரியரின் பரிந்துரைப் புத்தகமாகத் தேர்ந்தெடுக்கப்பட்டது. இந்நூல் 2024 ஆம் ஆண்டு புனைவுகளுக்கான கரோல் சீல்ட்சு பரிசையும், 2024 ஆம் ஆண்டிற்கான புனைகதைக்கான பெண்கள் பரிசையும் பெற்றது..

வாழ்க்கைக் குறிப்பு
வாசுகி கேம்பிரிஜ், மாசசூசெட்ஸ், ஆர்வர்டு கல்லூரியில் 2002-ஆம் ஆண்டில் தனது பட்டப்படிப்பை முடித்து, அயோவா பல்கலைக்கழகத்தில் 2005-ஆம் முதுகலைப் பட்டத்தையும், பின்னர் கொலம்பியா பல்கலைக்கழகத்தில் ஊடகவியல் துறையில் 2007-ஆம் ஆண்டில் முதுகலைப் பட்டத்தையும் பெற்றார். மிச்சிகன் பல்கலைக்க்ழகத்தில் வருகைதரு பேராசிரியராகப் பணியாற்றினார். 2015 முதல், மின்னசொட்டா பல்கலைக்கழகத்தில் பேராசிரியராகப் பணியாற்றுகிறார். 

தெற்காசியப் பத்திரிகையாளர் சங்கத்தின் துணைத் தலைவராகப் பணியாற்றிய வாசுகி, இப்போது ஆசிய அமெரிக்க எழுத்தாளர்கள் பட்டறை வாரியத்திலும், ஆர்வர்டு கிரிம்சன் பட்டதாரி வாரியத்திலும் பணியாற்றுகிறார்.

நூல்கள் 
 லவ் மேரேஜ் (புதினம், 2008)
 பிரதர்லெஸ் நைட் (புதினம், 2023)

மேற்கோள்கள்

வெளி இணைப்புகள்
 வாசுகியின் இணையத்தளம்

அமெரிக்க இலங்கையர்கள்
அமெரிக்கத் தமிழர்
அமெரிக்க எழுத்தாளர்கள்
தமிழ்ப் பெண் எழுத்தாளர்கள்
1980 பிறப்புகள்
வாழும் நபர்கள்
திருப்பரங்குன்றம்

திருப்பரங்குன்றம் (ஆங்கிலம்:Thiruparankundram), இந்தியாவின் தமிழ்நாடு மாநிலத்தில் அமைந்துள்ள மதுரை மாநகராட்சியின் ஒரு பகுதியாகும். இந்தப் பகுதி தமிழ்நாடு உள்ளாட்சி அமைப்புகளில் முன்பு பேரூராட்சியாக இருந்தது. பின்னர் மூன்றாம் நிலை நகராட்சியாகத் தரம் உயர்த்தப்பட்டது. கடந்த 2011 ஆம் ஆண்டு நடைபெற்ற தமிழ்நாடு உள்ளாட்சி அமைப்புத் தேர்தலின் போது மதுரை மாநகராட்சியின் 4-வது மண்டலத்தின் 96-வது வார்டில் இணைக்கப்பட்டது. மதுரை நகரத்திலிருந்து 8 கிலோ மீட்டர் தொலைவில் திருப்பரங்குன்றம் முருகன் கோவில் அமைந்துள்ளது. இது முருகனின் அறுபடைவீடுகளில் ஒன்றாகும்.

மக்கள் வகைப்பாடு 
இந்தப் பகுதியில் இந்திய 2001 மக்கள் தொகை கணக்கெடுப்பின்படி 39,009 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருப்பரங்குன்றம் மக்களின் சராசரி கல்வியறிவு 76% ஆகும், இதில் ஆண்களின் கல்வியறிவு 81%, பெண்களின் கல்வியறிவு 70% ஆகும். இது இந்திய தேசிய சராசரி கல்வியறிவான 59.5% விட கூடியது. திருப்பரங்குன்றம் மக்கள் தொகையில் 11%  ஆறு வயதுக்குட்பட்டோர் ஆவார்கள்.

போக்குவரத்து

இருப்புப்பாதை
தமிழ்நாட்டின் வடக்கு, தெற்கு, கிழக்கு மற்றும் மேற்குப் பகுதிகளை இருப்புப் பாதை மூலம் இணைக்கும் திருப்பரங்குன்றம் தொடருந்து நிலையம் இங்கு அமைந்துள்ளது.

ஆன்மீகத் தலங்கள்
 திருப்பரங்குன்றம் முருகன் கோவில்
 திருப்பரங்குன்றம் பரங்கிநாதர் கோயில்
 திருப்பரங்குன்றம் தர்கா

இதனையும் காண்க
 மதுரை மாநகராட்சி

மேற்கோள்கள் 

மதுரை மாநகராட்சிப் பகுதிகள்
சேடபட்டி இரா. முத்தையா

சேடபட்டி இரா. முத்தையா (Sedapatti R. Muthiah)(4 அக்டோபர் 1945 – 21 செப்டம்பர் 2022) தி.மு.கவைச் சேர்ந்த ஓர் இந்திய அரசியல்வாதி மற்றும் முன்னாள் தமிழக சட்டப்பேரவை உறுப்பினர் மற்றும் 1991 முதல் 1996 வரை சட்டப்பேரவைத் தலைவராக இருந்தவர்.. 2000 வரை அதிமுகவில் அதன் பொதுச்செயலாளர் ஜெயலலிதாவிற்கு நெருக்கமாக இருந்தவர். சேடப்பட்டி சட்டமன்றத் தொகுதியிலிருந்து நான்கு முறை தமிழகச் சட்டப்பேரவைக்குத் தேர்ந்தெடுக்கப்பட்டதால் "சேடபட்டியார்" என்று அழைக்கப்பட்டார். அதிமுக சார்பில் இந்திய நாடாளுமன்றத்திற்கு பெரியகுளம் தொகுதியிலிருந்து இரு முறை தேர்ந்தெடுக்கப்பட்டவர். அடல் பிகாரி வாச்பாய் தலைமையேற்ற நடுவண் அமைச்சரவையில் தரைவழிப் போக்குவரத்து அமைச்சராக பணியாற்றியுள்ளார்.

குறிப்புகள் 

1945 பிறப்புகள்
12வது மக்களவை உறுப்பினர்கள்
9வது மக்களவை உறுப்பினர்கள்
வாழும் நபர்கள்
திராவிட முன்னேற்றக் கழக அரசியல்வாதிகள்
நாடாளுமன்ற அ. தி. மு. க. உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த ஒன்றிய அமைச்சர்கள்
தமிழ்நாடு சட்டமன்ற சபாநாயகர்கள்
ஊர் பெயரால் அறியப்படும் மக்கள்
எல். கணேசன்

எல். கணேசன்(பிறப்பு 24 ஏப்ரல் 1934) பதினான்காம் இந்திய நாடாளுமன்றத்தின் திருச்சிராப்பள்ளியிலிருந்து மதிமுக சார்பில் தேர்ந்தெடுக்கப்பட்ட உறுப்பினராவார்.

பிறப்பு
தஞ்சாவூர் மாவட்டம்  ஒரத்தநாடு அருகே உள்ள கண்ணந்தங்குடி கீழையூர் கிராமத்தில் 24-04-1934ல்  பிறந்தார்.

வகித்த பொறுப்புகள்

சட்டமன்ற உறுப்பினர்
1971, 1989 ஆகிய இருமுறை ஒரத்தநாடு சட்டமன்றத் தொகுதியிலிருந்து தேர்ந்தெடுக்கப்பட்டு, 1989ல் முதல்வரின் பேரவை செயலாளராகவும்  மக்கள் பணியாற்றி உள்ளார்.

நாடாளுமன்ற மாநிலங்களை உறுப்பினர் 
நாடாளுமன்ற மாநிலங்களவை உறுப்பினராக தி.மு.க.வின் சார்பில் 1980 சூன் 30 ஆம் நாள் முதல் 1986 ஏப்ரல் 10 ஆம் நாள் வரை பணியாற்றினார்.,

சட்டமேலவை உறுப்பினர்
ஒருமுறை தமிழ்நாடு சட்டமன்ற மேலவை உறுப்பினராக மக்கள் பணியாற்றி உள்ளார்.

இடம்பெற்ற கட்சிகள்
1965ல் நடந்த இந்தி எதிர்ப்புப் போராட்டத்தின் தளகர்த்தர்களில் முதன்மையானவர்.1971ல் திமுகவின் மாநில மாணவரணி செயலாளராக பணியாற்றியுள்ளார்.1993ல் மறுமலர்ச்சி திராவிட முன்னேற்றக் கழகம்உருவானபோது இவர் அதன் அவைத்தலைவராக தேர்ந்தெடுக்கப்பட்டார். தற்போது திமுகவில் இணைந்து தேர்தல் பணிக்குழு செயலாளராக பணியாற்றி வருகிறார்.

2008 ஆம் ஆண்டு சூலையில் ஐக்கிய முற்போக்கு கூட்டணி  அரசாங்கத்திற்கு எதிராக வாக்களித்த பின்னர் இவர்  மதிமுக கட்சியிலிருந்து வெளியேற்றப்பட்டார்.

மேற்கோள்கள்

வெளியிணைப்புகள்
 Members of Fourteenth Lok Sabha - Parliament of India website 

1934 பிறப்புகள்
வாழும் நபர்கள்
நாடாளுமன்ற தி. மு. க. உறுப்பினர்கள்
14வது மக்களவை உறுப்பினர்கள்
தஞ்சாவூர் மாவட்ட நபர்கள்
தமிழக சட்டமன்ற மேலவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
உதுமுருத்து மொழி

உதுமுருத்து மொழி என்பது உராலிக்கு மொழிக்குடும்பத்தின் கீழ் வரும் பெருமிக்கு மொழிக்குடும்பத்தை சேர்ந்த ஒரு மொழி ஆகும். இம்மொழி உருசியா, கசாகிசுத்தான் போன்ற நாடுகளில் பேசப்படுகிறது. இம்மொழி ஏறத்தாழ ஐந்தரை இலட்ச மக்களால் பேசப்படுகிறது.

உதுமுருத்து எழுத்துக்கள்

மேற்கோள்கள்

யூரலிய மொழிகள்
உலோசுபன் மொழி

உலோசுபன் மொழி (லோஜ்பன் மொழி, Lojban) என்பது செயற்கையாக கட்டப்பட்ட மொழிகளுள் ஒன்றாகும். இம்மொழி 1987ஆம் ஆண்டு தோற்றுவிக்கப்பட்டது. இம்மொழி இலத்தீன் எழுத்துக்களைக் கொண்டு எழுதப்படுகிறது.

மேற்கோள்கள்

உருவாக்கப்பட்ட மொழிகள்
இலாபம்

கணக்கீட்டில் இலாபம் () எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.

வரையறை
பொது வழக்கில் பலதரப்பட்ட இலாப அளவீடுகள் உள்ளன. 

மொத்த இலாபம்  எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.

செயற்பாட்டு இலாபம்  செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும். 

(தேறிய) வரிக்கு முன்னரான இலாபம் செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும். 

தேறிய இலாபம் தேறிய இலாபமானது வரிக்கு பின்னான இலாபதிட்கு சமனானது.

மேற்கோள்கள்

கணக்கியல்
லாபம்

லாபம் (Laabam ) எஸ். பி. ஜனநாதன் எழுதி இயக்கி வரவிருக்கும் இந்திய தமிழ் மொழித் திரைப்படம் ஆகும். இதில் விஜய் சேதுபதி, ஜகபதி பாபுவுடன் ஸ்ருதிஹாசன், சாய் தன்ஷிகா மற்றும் கலையரசன் ஆகியோர் முக்கிய வேடங்களில் நடிக்கின்றனர். ராம்ஜி ஒளிப்பதிவாளராகவும், டி.இமான் இசை அமைப்பாளராகவும் பணியாற்றி உள்ளார். லாபாமிற்கான முதன்மை புகைப்படப் பதிவு 22 ஏப்ரல் 2019 அன்று தொடங்கியது.

நடிகர்கள் 

 விஜய் சேதுபதி
 சுருதி ஹாசன்
 ஜெகபதி பாபு
 தன்சிகா
 கலையரசன்
 ரமேஷ் திலக்
 பிரித்வி ராஜன்
 டேனியல் ஆன்னி போப்
 நிதிஷ் வீரா
 ஜெய் வர்மன்
 ஜி. மாரிமுத்து
 வின்சென்ட் அசோகன்
 சண்முகராஜன்
 ஓ. ஏ. கே. சுந்தர்

தயாரிப்பு 
இத்திரைப்படத்தின் இயக்குநர் எஸ். பி. ஜனநாதனிற்கு இத்திரைப்படம் ஒரு மீள் வருகையாகக் கருதப்படுகிறது. முன்னதாக 2015 ஆம் ஆண்டில் இவரது புறம்போக்கு என்கிற பொதுவுடைமை என்ற திரைப்படம் வெளியானது.  விஜய் சேதுபதி ஒரு சமூக ஆர்வலரின் பாத்திரத்தில் ஆண் முன்னணி கதாபாத்திரத்தில் நடித்துள்ளார்.

ஒலிப்பதிவு 
விஜய் சேதுபதியுடன் நான்காவது முறையாக (ரம்மி, றெக்க மற்றும் கருப்பனுக்குப் பிறகு) டி.இமான் இத்திரைப்படத்தில் இணைகிறார்.  ஒலி உரிமைகளை லஹரி மியூசிக் வாங்கியுள்ளது. 

1.யாழா யாழா - ஸ்ருதி ஹாசன்

2.யாமிலி யாமிலியா - திவ்யா குமார்

3.கிளாரா என் பெயர் கிளாரா - சுனிதி சவுகான், கேபி நவீன்

4.சேருவோம் சேருவம் - CLEO VII, ஸ்ரீனிஷா ஜெயசீலன்

5.உழைப்போம் தொழ - ஸ்ரீநிதி, நாராயணன் ரவிசங்கர்

மேற்கோள்கள்

வெளி இணைப்புகள் 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். பி. ஜனநாதன் இயக்கிய திரைப்படங்கள்
விஜய் சேதுபதி நடித்த திரைப்படங்கள்
சுருதி ஹாசன் நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
நுணா

நுணா (Morinda tinctoria) அல்லது மஞ்சணத்தி அல்லது மஞ்சள்நாறி (இலங்கை வழக்கு: மஞ்சள்வண்ணா) எனப்படும் ஒருவகை மூலிகை சிறுமரமாகும். இது விதைகள் மூலம் இனப் பெருக்கம் செய்கிறது. சுமார் 15 அடி உயரம் வரை வளரும். தடிப்பான பட்டையும், இதிரடுக்கில் அமைந்த இலைகளையும், நாற்கோண சிறு கிளைகளையும் சிறிய வெண்ணிற மலர்களையும் முடிச்சு முடிச்சாக்காய்களையும் கருப்பு நிறப் பழங்களையும் உடைய மரம். மரத்தின் உட்புறம் மஞ்சள் வண்ணமாயிருக்கும்.

படக்காட்சி

சிறப்புகள் 
நுணா மரத்தை இக்காலத்திலும் தணக்க மரம் என வழங்குகின்றனர்.
 நுணாப்பூ வெண்ணிறத்தில் மல்லிகை அளவில் ஆனால், தடித்த இதழ்களுடன் பூக்கும்.
சங்கப்பாடல்
சங்க கால மகளிர் குவித்து விளையாடிய மலர்களில் தணக்கம் பூவும் ஒன்று.
பயன்
 கருகருவென முடிச்சு முடிச்சாக இருக்கும் இதன் பழத்தை உண்பர். துவர்க்கும்.
 நுணா மரம் இலேசானது. என்றாலும் நாரோட்டம் இருப்பதால் வலிமையானது. நீர் இறைக்கும் கபிலை ஏற்றத்தில் எருதுகளின் கழுத்தில் பூட்டப்படும் நுகம் இந்த மரத்தால் செய்யப்படும்.
 படுக்க உதவும் கட்டில் கால்கள் இம்மரத்தால் செய்யப்படும்.
 குங்குமச் சிமிழ், தெய்வச் சிலைகள் போன்ற கலைப்பொருள் இதனால் செய்யப்படும்

மேலும் காண்க 
சங்ககால மலர்கள்
வெண்நுணா

அடிக்குறிப்பு 

மரங்கள்
மூலிகைகள்
குறிஞ்சிப் பாட்டில் வரும் மலர்கள்
துத்திக்கீரை

துத்திக்கீரை அல்லது வட்டத்துத்தி (Abutilon indicum , Indian Mallow) என்பது புதர் வகையைச் சார்ந்த செடி ஆகும். துத்தி விதை மூலம் இனப்பெருக்கம் செய்கிறது. துத்திக்கீரையில் இலை, வேர், பட்டை, பூ ஆகியவை பயன் தரும் பகுதிகள் ஆகும். இதில் சிறுதுத்தி, மலைத்துத்தி, பெருந்துத்தி, வாசனைத்துத்தி, அரசிலைத்துத்தி, கருந்துத்தி, பணியாரத்துத்தி, பொட்டகத் துத்தி எனப் பல வகைகள் உள்ளன.

பெயர்கள் 
இதற்கு கக்கடி, கிக்கசி, அதிபலா போன்ற வேறுபெயர்களும் உண்டு. ‘துத்தி’ என்றால் உண்ணக்கூடியது என்ற பொருளை அகராதி தருகிறது.

விளக்கம் 
துத்தியானது புதர்ச் செடி வகையாகும். இது அகன்ற இதய வடிவமுடைய இலைகளைக் கொண்டதாகவும், அதன் விளிம்புகளில் இரம்பங்கள் போன்ற அமைப்புகளைக் கொண்டதாக காணப்படும். இதன் பூக்கள் மஞ்சள் நிறத்தில் காட்சி தரும். தாவரத்தின் அனைத்துப் பகுதிகளிலும் உரோம வளரிகள் உள்ளன. சிறுபிளவுகள் கொண்ட பெரிய ‘தோடு’ போன்ற இதன் காய்கள் வித்தியாசமான தோற்றம் கொண்டவை.

பயன்கள் 
இந்தக் கீரை மூலம் நோய்க்கு உள், வெளி மருந்தாகப் பயன்படுத்தப்படுகிறது.

மேற்கோள்கள்

செடிகள்
மூலிகைகள்
கீரைகள்
வெற்றி விழா

வெற்றி விழா (Vetri Vizha) 1989 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் கமல்ஹாசன், பிரபு, அமலா, குஷ்பூ மற்றும் பலர் நடித்துள்ளனர். இளையராஜா இப்படத்தின் இசையமைப்பாளர் ஆவார். 2017 ஆகஸ்ட் 4ம் தேதி இத்திரைப்படம் டிஜிட்டல் வடிவில் மீண்டும் வெளியானது.

நடிகர்கள் 
 கமல்ஹாசன் - வெற்றி 
 பிரபு - விஜய் 
 அமலா - லலிதா 
 குஷ்பூ - ஜெயா
 சலிம் கெளஸ் - ஜிந்தா 
 சசிகலா - ஷெர்லி
 சௌகார் ஜானகி 
 டிஸ்கோ சாந்தி 
 வி. கே. ராமசாமி 
 தியாகு 
 எஸ். எஸ். சந்திரன் 
 ஜனகராஜ் 
 சின்னி ஜெயந்த் 
 மயில்சாமி 
 பொன்னம்பலம் 
 ராதாரவி

பாடல்கள்

வெளியீடு 
28 அக்டோபர் 1989 தீபாவளி பண்டிகை அன்று இப்படம் வெளியானது. இப்படம் 175 நாட்கள் மேல் ஓடி வெள்ளி விழா கொண்டாடியது.

மேற்கோள்கள்

வெளி இணைப்புகள் 
 

1989 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்‎
பிரபு நடித்த திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
குஷ்பூ நடித்த திரைப்படங்கள்
வி. கே. ராமசாமி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
ராதாரவி நடித்த திரைப்படங்கள்
பிரதாப் போத்தன்

பிரதாப் கே போத்தன் (Pratap Pothen, 13 ஆகத்து 1952 – 15 சூலை 2022) இந்தியத் திரைப்பட நடிகரும், இயக்குநரும், எழுத்தாளரும், திரைப்படத் தயாரிப்பாளரும் ஆவார். இவர் முக்கியமாக மலையாளம், தமிழ், தெலுங்கு மற்றும் இந்தி ஆகிய மொழிப்படங்களில் நூற்றுக்கும் மேற்பட்ட படங்களில் நடித்துள்ளார்.

விருதுகள் 
 சிறந்த நடிகருக்கான பிலிம்பேர் விருது - மலையாளம் - தகர (1979)
 சிறந்த நடிகருக்கான பிலிம்பேர் விருது - மலையாளம் - சாமரம் (1980)
 சிறந்த அறிமுக இயக்குநர் படத்திற்கான இந்திரா காந்தி விருது - மீண்டும் ஒரு காதல் கதை (1985)
 சிறந்த இயக்குநருக்கான பிலிம்பேர் விருது - மலையாளம் - ரிதுபேதம் (1987)
 எதிர்மறை பாத்திரத்தில் சிறந்த நடிகருக்கான திரைப்பட விருது - 22 பெண் கோட்டயம் (2012)
 கேரள மாநில திரைப்பட விருது - சிறப்பு ஜூரி விருது - (2014)

திரைப்படங்கள்

நடிகராக

இயக்குனராக

எழுத்தாளராக 
சொல்ல துடிக்குது மனசு (1988)

மேற்கோள்கள் 
 

1952 பிறப்புகள்
2022 இறப்புகள்
தென்னிந்திய பிலிம்பேர் விருதுகளை வென்றவர்கள்
இந்தியத் திரைப்பட இயக்குநர்கள்
தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
தெலுங்குத் திரைப்பட நடிகர்கள்
மலையாளத் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
தெலுங்குத் திரைப்படத் தயாரிப்பாளர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
மலையாளத் திரைப்பட நடிகர்கள்
செம்பருத்தி (திரைப்படம்)

செம்பருத்தி (Chembaruthi) 1992 ஆம் ஆண்டு வெளிவந்த தமிழ்த் திரைப்படமாகும். ஆர். கே. செல்வமணி இயக்கத்தில், கோவைத்தம்பி தயாரிப்பில் வெளிவந்த இத்திரைப்படத்தில் பிரசாந்த், ரோஜா, மன்சூர் அலி கான், நாசர் மற்றும் பலர் நடித்துள்ளனர்.

பாடல்கள் 
இத்திரைப்படத்திற்கு இளையராஜா இசையமைத்தார்.

மேற்கோள்கள் 

1992 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
நாசர் நடித்த தமிழ்த் திரைப்படங்கள்
ரோஜா நடித்த திரைப்படங்கள்
ராதாரவி நடித்த திரைப்படங்கள்
பிரசாந்த் நடித்த திரைப்படங்கள்
மன்சூர் அலி கான் நடித்த திரைப்படங்கள்
எம். என். நம்பியார் நடித்த திரைப்படங்கள்
ரோஜா செல்வமணி

ரோஜா செல்வமணி (Roja Selvamani, பிறப்பு: 17 நவம்பர் 1972) என்பவர் ஒரு தென்னிந்தியத் திரைப்பட நடிகையும் அரசியல்வாதி ஆவார். இவர் 1991 முதல் 2002 வரை தமிழ், தெலுங்கு ஆகிய மொழித் திரைப்படங்களில் முன்னணி நடிகையாக இருந்தார். மேலும் ஒரு சில கன்னடம், மலையாள மொழிப் படங்களிலும் நடித்துள்ளார். தற்போது ஆந்திர பிரதேசத்தின் சுற்றுலா, கலாச்சாரம் மற்றும் இளைஞர் மேம்பாட்டு அமைச்சராக பணியாற்றி வருகிறார்.

இவர் மூன்று நந்தி விருதுகளையும் ஒரு தமிழக அரசு திரைப்பட விருதையும் வென்றுள்ளார். 2022 ஆம் ஆண்டில், ஒரு அரசியல்வாதியாக தனது அரசியல் வாழ்க்கையில் அதிக கவனம் செலுத்துவதற்காக திரைப்படத் துறையை விட்டு விலகுவதாக ரோஜா அறிவித்தார். இனி எந்தப் படத்திலும் நடிக்கப் போவதில்லை என்றும் அறிவித்துள்ளார்.

ஆரம்பகால வாழ்க்கை 
ஸ்ரீ லதா ரெட்டி என்ற இயற்பெயர் கொண்ட ரோஜா 1972  நவம்பர் 17 அன்று ஆந்திர பிரதேசத்தின் திருப்பதி மாவட்டத்தில் உள்ள திருப்பதியில் நாகராஜா ரெட்டி, இலலிதா ஆகியோருக்குப் பிறந்தார். இவருக்கு குமாரசாமி ரெட்டி, இராமபிரசாத் ரெட்டி ஆகிய இரு சகோதரர்கள் உண்டு.

பின்னர், இந்த குடும்பம் ஐதராபாத்திற்கு இடம் மாறினார். இவர் திருப்பதியில் உள்ள ஸ்ரீ பத்மாவதி மகளிர் பல்கலைக்கழகத்தில் அரசியல் அறிவியலில் இளநிலைப் பட்டம் பெற்றார். ரோஜா திரைப்படங்களில் நுழைவதற்கு முன்பு குச்சிப்புடி கற்று நடனம் ஆடினார்.

நடித்த தமிழ்த் திரைப்படங்கள்

மேற்கோள்கள் 

1972 பிறப்புகள்
வாழும் நபர்கள்
தமிழ்த் திரைப்பட நடிகைகள்
தமிழக அரசு திரைப்பட விருது வெற்றியாளர்கள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
21-ஆம் நூற்றாண்டு இந்திய அரசியல்வாதிகள்
சித்தூர் மாவட்ட நபர்கள்
தமிழ்த் தொலைக்காட்சி நடிகைகள்
தமிழ்த் தொலைக்காட்சி தொகுப்பாளர்கள்
ஆந்திரப் பிரதேச சட்டமன்ற பெண் உறுப்பினர்கள்
பாரிஜாதம் (2006 திரைப்படம்)

பாரிஜாதம் 2006ஆம் ஆண்டு வெளிவந்த தமிழ்த் திரைப்படமாகும். பாக்யராஜ் இயக்கத்தில் வெளிவந்த இத்திரைப்படத்தில் பிருத்விராஜ் சுகுமாரன், சரண்யா பாக்யராஜ் மற்றும் பலர் நடித்திருந்தனர்.

மேற்கோள்கள்

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே.பாக்யராஜ் இயக்கிய திரைப்படங்கள்
கே. பாக்யராஜ் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
சரத் பாபு நடித்த திரைப்படங்கள்
தலைவாசல் விஜய் நடித்த திரைப்படங்கள்
ரோஜா நடித்த திரைப்படங்கள்
மனோபாலா நடித்த திரைப்படங்கள்
பத்மபிரியா ஜானகிராமன்

பத்மபிரியா தென்னிந்தியத் திரைப்பட நடிகை ஆவார். இவர் தமிழ், மலையாளம், வங்காளம், தெலுங்கு போன்ற மொழிப்படங்களில் நடித்து வரும் இவர் பல மாநில, தேசிய விருதுகளை வென்றுள்ளார். சீனு வசந்தி இலட்சுமி என்னும் தெலுங்குத் திரைப்படம் மூலம் திரை உலகிற்கு அறிமுகம் ஆனவர்.

பிறப்பு
பத்மபிரியா தில்லியில் வசித்த தமிழ் பெற்றோரின் மகள் ஆவார். இவரின் தந்தை ஜானகிராமன், இந்திய ராணுவத்தில் பணிபுரிந்தவர் மற்றும் தாய் விஜயா ஆவார். பத்மபிரியா தில்லியில் பிறந்து, பஞ்சாப்பில் வளர்ந்தார்.

திரைப்படங்கள்

வெளி இணைப்புகள்

ஆதாரங்கள்

தமிழ்த் திரைப்பட நடிகைகள்
1980 பிறப்புகள்
வாழும் நபர்கள்
தமிழக அரசு திரைப்பட விருது வெற்றியாளர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
1982 பிறப்புகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
மார்கரெட் அட்வுட்

மார்கரெட் அட்வுட் (Margaret Atwood, நவம்பர் 18, 1939) ஒரு கனடிய பெண் எழுத்தாளர் மற்றும் கவிஞர். சமகாலத்திய பெண்ணிய எழுத்தாளர்களில் முதன்மையானவருள் ஒருவராகக் கருதப் படுகிறார். நேசப் புனைவு, வரலாற்றுப் புனைவு, ஊகப்புனைவு, பிறழ்ந்த உலகுப்புனைவு போன்ற பாணிகளில் பல புத்தகங்களை எழுதியுள்ள அட்வுட், உயரிய விருதுகளை வாங்கியுள்ள ஒரு கவிஞரும் கூட. இவற்றைத் தவிர இலக்கிய விமர்சகராகவும், சூழலிய செயல்பாட்டாளராகவும் அறியப்படுகிறார்.

கனடா நாட்டில் ஒட்டாவா நகரில் பிறந்த அட்வுட், டொரொண்டோ பல்கலைக்கழகத்தில் இளங்கலைப் பட்டம் பெற்றார். பின் ஹார்வார்ட் பல்கலைக்கழகத்தின் ராட்கிளிஃப் கல்லூரியில் முதுகலைப் பட்டம் பெற்றார். கல்லூரி காலத்திலேயே அவரது கவிதைப் பதிப்புகள் வெளியாகின. பிரித்தானிய கொலம்பியா பல்கலைக்கழகம், மொண்ட்ரியாலில் உள்ள சர் ஜார்ஜ் வில்லியம்சன் பல்கலைக்கழகம், ஆல்பெர்டா பல்கலைக்கழகம், டொரோண்டோ பல்கலைக்கழகம், அலபாமா பல்கலைக்கழகம், நியூயார்க் பல்கலைக்கழகம் ஆகிய பல்கலைக்கழகங்களில் ஆங்கிலப் பேராசியராகப் பணியாற்றியுள்ளார்.

1987ல் இவரது தி ஹாண்ட்மெய்ட்ஸ் டேல், அறிபுனைப் படைப்புகளுக்கான ஆர்தர் சி. கிளார்க் விருதை வென்றது. அட்வுட்டின் புத்தகங்களில் அறிபுனை பாணியின் கூறுகள் பல காணப்பட்டாலும் தானொரு அறிபுனை எழுத்தாளரல்ல என்று மறுக்கிறார் அட்வுட். தி பிளைண்ட் அசாசின், ஓரிக்ஸ் அண்ட் கிரேக், காட்ஸ் ஐ, எலியாஸ் கிரேஸ் ஆகியவை இவரது பிற குறிப்பிடத்தக்க படைப்புகள். மேலும் கனடிய தேசிய/பணாட்டு அடையாளத்தைப் பற்றிய அட்வுட்டின் கட்டுரைகள் உலகப்புகழ் பெற்றவை. மான் புக்கர் பரிசுக்கு ஐந்து முறை பரிந்துரைக்கப்பட்டுள்ள அட்வுட் ஒரு முறை அதனை வென்றுள்ளார் (தி பிளைண்ட் அசாசின், 2000). கனடாவின் உயரிய கவர்னர் ஜெனரல் விருதினையும் இருமுறை வென்றுள்ளார். அட்வுட்டின் படைப்புகள் உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.

மேற்கோள்கள்

வெளி இணைப்புகள்
 அதிகாரப்பூர்வ இணையதளம்
 அட்வுட்டின் டிவிட்டர் பக்கம்

கனடிய எழுத்தாளர்கள்
ஆங்கில எழுத்தாளர்கள்
புக்கர் பரிசு பெற்றவர்கள்
பெண்ணிய எழுத்தாளர்கள்
1939 பிறப்புகள்
ஆங்கிலக் கவிஞர்கள்
வாழும் நபர்கள்
கனடிய சுற்றுச்சூழல் செயற்பாட்டாளர்கள்
சுவேதா மோகன்

சுவேதா மோகன் (Shweta Mohan) ஓர் இந்தியப் பாடகியாவார். இவர் 50-க்கும் மேற்பட்ட தமிழ், தெலுங்கு, மலையாளம், கன்னடம், இந்தி மொழித் திரைப்படங்களில் பாடியுள்ளார். இவர் பாடகி சுஜாதா மோகனின் மகள். 1985 ஆம் ஆண்டு நவம்பர் மாதம் 19 ஆம் தேதியன்று தமிழ்நாட்டின் சென்னையில் ஒரு மலையாளி குடும்பத்தில் இவர் பிறந்தார்.
கிருஷ்ண மோகன் மற்றும் பின்னணிப் பாடகி சுஜாதா மோகன் ஆகியோர் இவரது பெற்றோர்களாவர். தனது பள்ளிப் படிப்பை சென்னையிலுள்ள குட் செப்பர்டு பள்ளியிலும் சென்னை இசுடெல்லா மேரிசு கல்லூரியிலும் படித்தார். She is married to her long-time friend, Ashwin Shashi. தனது நீண்டகால நண்பரான அசுவின் சாக்சியை திருமணம் செய்து கொண்டார்.

சில தமிழ் பாடல்கள்
 கனவே - சென்னையில் ஒரு நாள்
 கடவுளின் கோயில் - மயங்கினேன் தயங்கினேன்
 சத்தம் சத்தமின்றி - ஆயிரம் முத்தங்களுடன் தேன்மொழி
 யம்மா யம்மா - 7ஆம் அறிவு
 அமளி துமளி - கோ
 நீ கோரினால் - 180
 நீ முத்தம் ஒன்று - போக்கிரி
 மேகம் மேகம் - கண்ணாமூச்சி ஏனடா
 குச்சி குச்சி - பம்பாய் (குழந்தை பாடகியாக)
 இனி அச்சம் அச்சம் இல்லை - இந்திரா (குழந்தை பாடகியாக)

மேற்கோள்கள்

வெளி இணைப்புகள்
 
 
 

இந்தியத் திரைப்படப் பாடகர்கள்‎
1986 பிறப்புகள்
1985 பிறப்புகள்
வாழும் நபர்கள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
தமிழ்த் திரைப்படப் பின்னணிப் பாடகர்கள்
சென்னைப் பாடகர்கள்
ஆளுர்

ஆளுர் (ஆங்கிலம்:Aloor ), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு நகரம் ஆகும்.

ஆளுர் பேருராட்சி அதிகமாக வேளாண்மையைச் சாந்துள்ளது. ஆளுர் பேருராட்சிக்குட்பட்ட சுங்கான்கடையில் தொழிற்கல்வி நிலையங்கள் உள்ளன. வீராணி ஆளுர் தொடருந்து நிலையம் கன்னியாகுமரி - திருவனந்தபுரம் செல்லும் இருப்புப்பாதையில் அமைந்துள்ளது. இது நிரந்தர பயணிகள் நிறுத்துமிடமாக உள்ளது

அமைவிடம்
ஆளூர் , கன்னியாகுமரியிலிருந்து 8 கிமீ தொலைவிலும்; நாகர்கோவிலிருந்து 8 கிமீ தொலைவிலும் உள்ளது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                           5033 வீடுகளும்,  15063 மக்கள்தொகையும் கொண்டது.

நாகர்கோயில் மாநகராட்சியுடன் இணைத்தல்
அக்டோபர், 2021 முதல் நாகர்கோயில் மாநகராட்சியுடன் கன்னியாகுமரி மாவட்டத்தின் தெங்கம்புதூர் மற்றும் ஆளுர் பேரூராட்சிகள் முழுமையாக இணைக்கப்படுகிறது.

ஆதாரங்கள்

கன்னியாகுமரி மாவட்டத்தில் உள்ள பேரூராட்சிகள்
அக்டோபர் 2010 சுமாத்திரா நிலநடுக்கம்

அக்டோபர் 2010 சுமாத்திரா நிலநடுக்கம் என்பது இந்தோனேசியாவின் சுமாத்திராக் கரையில் 2010 அக்டோபர் 25 இல் இடம்பெற்ற 7.7 அளவு நிலநடுக்க நிகழ்வைக் குறிக்கும். இது உள்ளூர் நேரப்படி இரவு 09:42 மணிக்கு (14:42 UTC) இடம்பெற்றதாக ஐக்கிய அமெரிக்க நிலவியல் கணிப்பு தெரிவிக்கிறது. சுமாத்திராவில் மென்டவாய் தீவுகளுக்கு அருகே பெங்கூலுவுக்கு மேற்கே 240 கிமீ தூரத்தில் இந்நிலநடுக்கம் பதிவாகியது. இதன் ஆழம் 20.6 கிமீ ஆகும்.

சுனாமி எச்சரிக்கையை இந்தோனேசிய காலநிலை அவதானிப்பு நிலையம் விடுத்தது. பசிபிக் சுனாமி எச்சரிக்கை மையத்தின் அறிக்கையின்படி இந்நிலநடுக்கம் "குறிப்பிடத்தக்களவு" ஆழிப்பேரலையைத் தோற்றுவித்துள்ளது. மென்டவாய் தீவுகளில் உள்ள சுற்றுலா மையத்தில் இரண்டு படகுகள் மோதி விபத்துக்குள்ளானது.. குறைந்தது 113 பேர் இறந்துள்ளதாக அதிகாரபூர்வமாக அறிவிக்கப்பட்டது, மேலும் 500 இற்கும் அதிகமானோரைக் காணவில்லை. முண்டெய் என்ற கிராமத்தில் 80 விழுக்காடு கட்டடங்கள் சேதமடைந்தன.

மேற்கோள்கள் 

சுமாத்திரா
இந்தோனேசியாவில் நிலநடுக்கங்கள்
சுமாத்திரா வரலாறு
மெந்தாவாய் தீவுகள்

மெந்தாவாய் தீவுகள் (Mentawai Islands) இந்தோனேசியாவில் சுமாத்திராவின் மேற்கில் அமைந்துள்ள தீவுக்கூட்டம் ஆகும். இதில் கிட்டத்தட்ட 70 தீவுகளும் சிறுதீவுகளும் உள்ளன. சிபெருத் (4,030 கிமீ²) என்பது இதில் உள்ள பெரிய தீவாகும். சிப்பூரா, வடக்கு பகாய், தெற்கு பகாய் ஆகியன இங்குள்ள ஏனைய முக்கிய தீவுகள். இத்தீவுகள் சுமாத்திராக் கரையில் இருந்து கிட்டத்தட்ட 150 கிமீ தூரத்தில் மெந்தாவாய் நீரிணைக்குக் குறுக்கே அமைந்துள்ளது. இத்தீவுகளின் பழங்குடி மக்கள் மெந்தாவாய் மக்கள் என அழைக்கப்படுகின்றனர். சுற்றுலாத் துறைக்கு, குறிப்பாக கடலலை சறுக்கல் விளையாட்டுக்கு இத்தீவுகள் பேர் பெற்றவை.

இவற்றையும் பார்க்க 
 அக்டோபர் 2010 சுமாத்திரா நிலநடுக்கம்

வெளி இணைப்புகள் 
 Indonesia's Official Tourism Website
 Anthropology of the Mentawai Islands
 Native Planet: The Mentawai 
 Mentawai Islands rain forests (World Wildlife Fund)
 Surf Aid International

இந்தோனேசியாவின் தீவுகள்
எஸ். பி. சைலஜா

எஸ். பி. சைலஜா (S.P. Sailaja) (பிறப்பு: சூலை 22, 1953) ஒரு தென்னிந்தியத் திரைப்படப் பாடகி, பின்னணி குரல் கொடுப்பவரும் நடனக் கலைஞரும் ஆவார். இவர் தமிழ் தெலுங்கு கன்னடம் மலையாளம் ஆகிய மொழிகளில் 10000க்கும் அதிகமான பாடல்கள் பாடியுள்ளார். தொலைக்காட்சி இசை நிகழ்ச்சிகளில் நடுவராகப் பணிபுரிகிறார்.

பிறப்பு 
சைலஜா எஸ் பி சம்பமூர்த்தி, சகுந்தலம்மா இணையருக்கு மகளாகக் கொணடம்பேட்டை, நெல்லூர் மாவட்டம், ஆந்திர மாநிலத்தில் பிறந்தவர். இவருடைய தந்தை எஸ் பி சம்பமூர்த்தி ஹரிஹத கலைஞர் ஆவார். இவருக்கு உடன் பிறந்தவர்கள் மூன்று சகோதரர்கள் மற்றும் நான்கு சகோதரிகள் இருக்கின்றனர். இவர்களில் எஸ். பி. பாலசுப்பிரமணியம்  இவருக்கு அண்ணன் ஆவார்.

குடும்பம் 
சைலஜா சுபலேகா சுதாகரை திருமணம் செய்துகொண்டுள்ளார். சுதாகர் தெலுங்குத் திரைப்பட நடிகரும் தமிழ் சின்னத்திரை நடிகரும் ஆவார். இந்த இணையருக்கு ஸ்ரீகர் (1991) என்ற மகன் உள்ளார்.

தொழில்

பின்னணிக் குரல் 
சைலஜா அவ்வப்போது இரவல்குரல் கலைஞராகப் பணியாற்றி வருகிறார், மேலும் தபு, சோனாலி பெண்ட்ரே மற்றும் ஸ்ரீதேவி உள்ளிட்ட பல்வேறு கலைஞர்களுக்காக இரவல்குரல் கொடுத்துள்ளார்.  சீதாமலட்சுமி  திரைப்படத்திற்காக நடிகை ராமேஸ்வரிக்கு இரவல்குரல் கொடுக்கத் தொடங்கினார் .

நடிப்பு 
சைலஜா இயக்குநர் கே. விஸ்வநாத் இயக்கிய தெலுங்கு முயற்சியான சாகரா சங்கமத்தில் நடித்தார். அதில் இவர் ஒரு பாரம்பரிய நடனக் கலைஞராக நடித்தார். இது சலங்கை ஒலி என்று தமிழில் மாற்றப்பட்டது.

தொலைக்காட்சி நிகழ்ச்சிகள் 
சைலஜா பாடகர் மனோவுடன் இணைந்து  இடிவியில் சரிகமலு தனது தொலைக்காட்சி நிகழ்ச்சியை தொடங்கினார். அதன் பின்னர், சைலஜா சோதனை நீதிபதியாக பல உண்மை திறமை வேட்டை நிகழ்ச்சிகளில் விருந்தினர் மற்றும் நடுவராக இருவரும் தோன்றியிருக்கிறார்கள். குறிப்பாக தென்னிந்தியாவில் விஜய் டிவி 'யின் ஏர்டெல் சூப்பர் சிங்கர் , ஏர்டெல் சூப்பர் சிங்கர் ஜூனியர், ஜெயா டிவி'யில் ஜெயா சூப்பர் சிங்கர், ஜீ தெலுங்கில் சரிகமப லிட்டில் சாம்பியன்'' மற்றும் சரிகமப போன்றவை ஆகும்.

பின்னணி பேசிய திரைப்படங்கள்

பாடிய சில தமிழ் பாடல்கள்

மேற்கோள்கள்

வெளி இணைப்புகள் 
 

இந்தியத் திரைப்படப் பாடகர்கள்‎
1953 பிறப்புகள்
20 ஆம் நூற்றாண்டின் இந்திய நடிகைகள்
1963 பிறப்புகள்
தெலுங்குத் திரைப்பட நடிகைகள்
வாழும் நபர்கள்
தெலுங்கு மக்கள்
தமிழ்த் திரைப்படப் பின்னணிப் பாடகர்கள்
நெல்லூர் மாவட்ட நபர்கள்
சுகோய் எஸ்யு-27

சுகோய் எஸ்யு-27 என்பது ஒரு மீயொலிவேக பன்முகச் சண்டை வானூர்தியாகும். இது உருசிய நாட்டின் சுகோய் நிறுவனத்தால் வடிவமைக்கப்பட்டு தயாரிக்கப்படுகின்ற இரட்டைப் பொறி கொண்ட நான்காம் தலைமுறை சண்டை வானூர்தியாகும். பன்முகச் சண்டை வானூர்தியான இது வான் ஆளுமை, இடைமறிப்பு ஆகிய நடவடிக்கைகளுக்கும் பயன்படுத்த முடியும்.

1985 இல் சோவியத் வான்படையில் இந்த வானூர்தி அறிமுகப்படுத்தப்பட்டது. அமெரிக்க குண்டுவீசும் வானூர்திகளுக்கு எதிராக பாதுகாப்பு அளிக்கவும், சோவியத் கடற்கரை பகுதிகளை எதிரி நாடு வானூர்தி தாங்கிக் கப்பல்களிடமிருந்து பாதுகாக்கவும் இவை பயன்படுத்தப்பட்டன. மேலும் சோவியத் வான்படையின் கனரக படைத்துறை வானூர்திகளுக்கு பாதுகாப்பு அளிக்கவும் இவை செயல்படுத்தப்பட்டன. பின்னாட்களில் இந்த வானூர்தியை மையமாக கொண்டு சுகோய் எஸ்யு-30 மற்றும் சுகோய் எஸ்யு-35 போன்ற பல வானூர்திகள் உருவாக்கப்பட்டன.

விவரக்குறிப்புகள்

மேற்கோள்கள்

சுகோய் போர் வானூர்திகள்‎